DEPARTAMENTUL PENTRU STUDII PARLAMENTARE ŞI POLITICI U.E.

DIRECŢIA STUDII ŞI DOCUMENTARE LEGISLATIVĂ

COMISIA EUROPEANĂ PENTRU DEMOCRAŢIE PRIN DREPT -COMISIA DE LA VENEŢIA

                                                                                                      SEPTEMBRIE 2013

Documentare şi sinteză: Bogdan Mrejeru, consilier parlamentar
	Sinteza documentară poate fi accesată direct pe Intranet la pagina Direcţiei studii şi documentare legislativă.


* Lucrările elaborate în cadrul Direcţiei studii şi documentare legislativă sunt cu caracter documentar şi nu reprezintă punctul de vedere al Camerei Deputaţilor.
ABSTRACT
Comisia Europeană pentru Democraţie prin Drept
 - cunoscută mai bine sub numele de Comisia de la Veneţia - este organul consultativ al Consiliului Europei pe probleme constituţionale.
Comisia de la Veneţia este sesizată pentru avize asupra unui anumit număr de texte sau probleme juridice, fie de către organele Consiliului Europei, fie chiar de către organele statelor interesate; în acest sens, la ora de faţă se examinează proiectele de revizuire a Constituţiei României.
Instrument major al difuzării patrimoniului constituţional european, Comisia de la Veneţia acordă prioritate problemelor referitoare la: principiile şi tehnica constituţională, legislativă şi administrativă, precum şi la principiul supremaţiei legii; drepturile şi libertăţile publice, îndeosebi cele care privesc participarea cetăţenilor la viaţa publică; contribuţia colectivităţilor locale şi regionale la dezvoltarea şi consolidarea democraţiei.

De ce preferă guvernele sau Curţile Constituţionale să apeleze la Comisia de la Veneţia, să îi recunoască autoritatea fără prevederi exprese în acest sens? Din cauza unei crize de încredere în capacitatea instituţiilor naţionale. O criză care afectează legitimitatea oricărui proces de revizuire. În România, această criză de încredere a atins cote alarmante
 fiind necesar un echilibru între puterile statului care nu poate fi realizat la nivel intern.
Comisia de la Veneţia nu are însă nicio putere intrinsecă. Autoritatea ei derivă din prestigiul cu care este învestită. Opiniile acestui for nu sunt obligatorii, dar ele au avantajul de a conferi autoritate morală unei anumite soluţii juridice
.

Comisia Europeană pentru Democraţie prin Drept
 - cunoscută mai bine sub numele de Comisia de la Veneţia - este înfiinţată în 1990 ca un acord parţial de către 18 state membre ale Consiliului Europei. Comisia, în februarie 2002 a devenit un acord extins, care permite statelor non-europene să devină membre cu drepturi depline. 
Sarcina principală a Comisiei de la Veneţia este de a asista şi consilia statele în probleme constituţionale, în scopul de a îmbunătăţi funcţionarea instituţiilor democratice şi asigura protecţia drepturilor omului .
În acest sens, poate fi consultat şi Statutul Comisiei de la Veneţia respectiv statutul nr. 6/1990
 :
Articolul 1 
1.Comisia europeană pentru democraţie prin drept este un organ consultativ care cooperează cu statele membre ale Consiliului Europei, cât şi cu statele nemembre, în special cu cele din Europa Centrală şi de Est. Câmpul sau specific de acţiune este acela al garantiilor oferite de drept în serviciul democraţiei. Ea urmăreşte următoarele obiective: 
- cunoaşterea sistemelor lor juridice, mai ales în vederea apropierii acestor sisteme; 

-întelegerea culturii lor juridice; 

-examinarea problemelor puse de funcţionarea, întărirea şi dezvoltarea instituţiilor democratice. 

2. Comisia dă prioritate lucrărilor referitoare la: 

a) principiile şi tehnica constituţională, legislative şi administrative care sunt în serviciul eficacităţii instituţiilor democratice şi al întăririi lor, cât şi principiul primordialităţii dreptului; 

b) drepturile şi libertăţile publice mai ales acelea care privesc participarea cetăţenilor la viaţa instituţiilor; 

c) contribuţia colectivităţilor locale şi regionale la dezvoltarea democraţiei. 

Articolul 2 

1. Fara a prejudicia competenţele organelor Consiliului Europei, comisia poate să efectueze, din proprie initiativă, cercetări şi să elaboreze, dacă este cazul, proiecte de legi, de recomandari şi de acorduri internaţionale. Orice propunere a comisiei poate fi discutată şi adoptată de organele statutare ale Consiliului Europei. 

2. Comisia formulează avize la solicitarea Adunării Parlamentare, a secretarului general, cât şi a oricărui stat membru al Consiliului Europei, adresată prin intermediul Comitetului Ministrilor în componenţa să restrânsă la statele membre ale acordului parţial (în continuare, Comitetul Miniştrilor). 

3. Orice stat nemembru, cât şi orice organizaţie interguvernamentală pot beneficia de activitatea comisiei, adresând solicitarea Comitetului Miniştrilor în vederea obţinerii acordului acestuia. 

4. În îndeplinirea sarcinilor sale, comisia cooperează cu Institutul Internaţional al Democraţiei, creat sub egida Conferinţei de la Strasbourg asupra democraţiei parlamentare. 

5. Comisia poate, în plus, să stabilească legături cu institute şi centre de documentare, de studiu şi de cercetare. 

Articolul 3 

1. Din comisie fac parte experţi independenţi de renume internaţional ca urmare a experientei lor in cadrul institutiilor democratice sau a contributiei lor la dezvoltarea dreptului si a stiintelor politice. 

2. Expertii, membri ai comisiei, sunt desemnati câte unul din fiecare tara de catre statele membre ale Consiliului Europei, membre ale acordului partial. Ei ramân în funcţie pentru o durată de 4 ani; mandatul lor poate fi reînnoit. Preşedintele Adunarii Parlamentare şi preşedintele Consiliului regional al regiunii Veneţia sau reprezentantul lor pot asista la lucrările comisiei. 

3. Comitetul Miniştrilor poate decide, în unanimitate, admiterea participării oricărui stat european nemembru al Consiliului Europei la lucrările comisiei. Dupa consultări cu comisia, statul în cauza poate desemna fie un membru asociat, fie un observator, care va face parte din comisie. 

4. Orice alt stat poate fi invitat, dupa aceleaşi modalităţi, să desemneze un observator. 

5. Fiecare stat care a desemnat un membru sau un membru asociat poate desemna un supleant. Modalitatile de participare a supleanţilor la lucrările comisiei sunt definite în regulamentul interior al acesteia. 

Articolul 4 

1. Comisia alege, dintre membrii săi, un birou format din preşedinte, trei vicepreşedinţi şi alţi patru membri. Durata mandatului preşedintelui, a vicepreşedintilor şi a celorlalţi membri ai biroului este de 2 ani; totuşi, mandatul unui vicepreşedinte şi al altor doi membri ai biroului, desemnaţi în timpul primei alegeri, aleşi prin tragere la sorţi, va lua sfârşit după un an. Preşedintele, vicepreşedintii şi ceilalti membri ai biroului pot fi realeşi. 

2. Preşedintele conduce lucrarile comisiei şi asigura reprezentarea sa externă. Vicepreşedinţii îl înlocuiesc pe preşedinte în cazul în care acesta se află în imposibilitatea de a prezida. 

3. Comisia se reuneşte în sesiune plenară, ori de câte ori este necesar, prin convocare de către preşedinte, care stabileşte locul reuniunii. Comisia poate, de asemenea, să creeze comitete restrânse pentru a se ocupa de chestiuni specifice. 

4. Comisia defineşte procedurile şi metodele sale de lucru în regulamentul sau interior şi decide cu privire la publicitatea care să fie făcută activitaţilor sale. Limbile de lucru ale comisiei sunt engleza şi franceza. 

Articolul 5 

1. Comisia poate să fie asistată, atunci când considera necesar, de consultanţi, în mod deosebit competenţi în domeniul dreptului sau al practicii instituţionale a ţării sau a ţărilor în cauză. 

2. Comisia poate, de asemenea, să procedeze la audieri sau să invite să participe la lucrarile sale, de la caz la caz, orice persoană calificată sau orice organizaţie neguvernamentală care acţionează în domeniile de competenţă ale comisiei şi care este susceptibilă să ajute comisia în îndeplinirea obiectivelor sale. 
           Articolul 6 

1. Cheltuielile legate de punerea în aplicare a programului de activităţi şi cheltuielile curente de secretariat fac obiectul unui buget de acord parţial care va fi finanţat de statele membre ale acordului parţial şi supuse aceloraşi dispoziţii regulamentare ca acelea prevăzute pentru celelalte bugete ale organizaţiei. 

2. În plus, comisia poate accepta contribuţii voluntare care sunt vărsate într-un cont special deschis în sensul art. 4 alin. 2 al Regulamentului financiar al Consiliului Europei. Alte contribuţii voluntare pot fi destinate unor cercetări specifice. 

3. Regiunea Veneţia pune la dispoziţia comisiei un sediu în mod gratuit. Cheltuielile legate de secretariatul local şi de funcţionarea sediului comisiei sunt asumate de regiunea Veneţia şi de Guvernul italian, potrivit unor modalităţi care vor fi stabilite de autorităţile menţionate. 

4. Cheltuielile de calătorie şi de şedere ale fiecărui membru al comisiei sunt în sarcina ţării care l-a desemnat. 

            Articolul 7 

O dată pe an, comisia transmite Comitetului Ministrilor un raport de activitate cuprinzând şi liniile generale ale activităţilor sale viitoare. 

            Articolul 8 

1. Comisia este asistată de Secretariatul General al Consiliului Europei, care asigură, în plus, legatură cu personalul detaşat de autorităţile italiene la sediul comisiei. 

2. Personalul detaşat de autorităţile italiene la sediul comisiei nu face parte din personalul Consiliului Europei. 

3. Sediul comisiei este stabilit la Veneţia. 

            Articolul 9 

1. Comitetul Miniştrilor poate adopta orice amendament la prezentul statut cu majoritatea prevazută la art. 20 d) al Statutului Consiliului Europei, după ce a primit avizul comisiei. 
2. Comisia poate propune orice amendament la prezentul statut Comitetului Miniştrilor, care va decide cu majoritatea menţionată mai sus.

Rolul Comisiei de la Veneţia este de a oferi consultanţă juridică statelor  membre
 şi , în special, pentru a ajuta statele care doresc să aducă structurile lor juridice şi instituţionale în conformitate cu standardele europene şi experienţa internaţională în domeniul democraţiei, drepturilor omului şi statului de drept.
De asemenea, asigură difuzarea şi consolidarea unui patrimoniu constituţional comun, jucând un rol unic în gestionarea conflictelor  şi oferă " ajutor constituţional de urgenţă " pentru statele în tranziţie.
Comisia
 are 59 de state membre: 47 de state membre ale Consiliului Europei, plus alte 12 ţări ( Algeria, Brazilia, Chile, Israel, Kazahstan, Republica Coreea, Kârgâzstan, Maroc, Mexic, Peru, Tunisia şi SUA). Comisia Europeană şi OSCE  participă la sesiunile plenare ale Comisiei .Membrii săi sunt profesori universitari de drept public şi internaţional, judecătorii ai Curţilor Supreme şi Constituţionale , membri ai parlamentelor naţionale şi un număr de funcţionari publici . Aceştia sunt desemnaţi pentru patru ani de către statele membre, dar îşi desfăşoară activitatea în mod independent.
 Comisia de la Veneţia
 are atribuţii/competenţe privind:

• instituţiile democratice şi drepturile fundamentale:

• justiţia constituţională şi organizarea justiţiei;

• alegeri, referendum
 şi partide politice.

Secretariatul său permanent se află la sediul Consiliului Europei în Strasbourg, Franţa. Sesiunile plenare au loc la Veneţia, Italia, la Scuola Grande di San Giovanni Evangelista, de patru ori pe an ( martie, iunie, octombrie şi decembrie). Membrii actuali sunt: Ugo Mifsud Bonnici ( Profesor de Drept şi fost preşedinte al Maltei), Jean - Claude Colliard ( cancelar al Universităţii Paris 1 - Panthéon- Sorbonne, fost membru al Consiliului Constituţional), Christoph Grabenwarter (judecător la Curtea Constituţională a Austria), Wolfgang Hoffmann - Riem (fost judecător, Curtea Constituţională Federală din Germania), Jan Erik Helgesen (profesor la Universitatea din Oslo), Gret Haller (lector la Universitatea Johann Wolfgang Goethe, Germania, fost preşedinte al Parlamentului elveţian), Klemen Jaklic ( Lector de Drept, Universitatea Harvard ), Jeffrey Jowell (profesor de Drept şi fost decan al University College London), Evgeni Tanchev (preşedinte al Curţii Constituţionale a Bulgariei), Kaarlo Tuori     (profesor de Jurisprudenţă de la Universitatea din Helsinki), Pieter Van Dijk          (consilier de stat, preşedinte al Comisiei de Drept Constituţional şi fostul judecător al Curţii Europene a Drepturilor Omului), Jan Velaers (profesor la Universitatea din Antwerp) şi alte cadre didactice notabile şi judecători. 

Preşedintele Comisiei de la Veneţia, din decembrie 2009, este fostul secretar general, dl Gianni Buquicchio, în timp ce predecesorul său, domnul Jan Erik Helgesen, profesor la Universitatea din Oslo, este ales prim vice-preşedinte. Noul Secretar General al Comisiei, care este şeful secretariatului Comisiei la Consiliul Europei la Strasbourg este dl Thomas Markert.
Procesul de elaborare a opiniilor/avizelor Comisiei de la Veneţia
 
Cine poate solicita un aviz ?

• statele membre ale Consiliului Europei
• şefi de stat
• parlamentele naţionale
• guvernele 
• Secretarul General al Consiliului Europei
• Comitetul de Miniştri
• Adunarea Parlamentară a Consiliului Europei

• Congresul Autorităţilor Locale şi organizaţiile regionale 
• Uniunea Europeană
• OSCE 
• alte organizaţii internaţionale implicate în activitatea Comisiei.
Sarcina principală a Comisiei de la Veneţia este de a oferi consultanţă juridică pentru fiecare ţară în parte pe legi care sunt importante pentru funcţionarea democratică a instituţiilor şi respectarea drepturilor fundamentale .

În general, cererea de aviz se face de către statul solicitant. Comitetul de Miniştri , Adunarea Parlamentară, Congresul Autorităţilor Locale şi Regionale ale Consiliului Europei şi Secretarul General, sau orice organizaţie internaţională sau organism care participă la lucrările Comisiei de la Veneţia, poate face, de asemenea, o cerere pentru un aviz.
Solicitările de avize provin din statele participante şi organele Consiliului Europei sau organizaţii sau organisme internaţionale care participă la activitatea Comisiei de la Veneţia. Avizele adoptate de Comisie nu sunt obligatorii, dar sunt urmate în mare parte de către statele membre .

Metoda de lucru
Metoda de lucru adoptată de către Comisie atunci când furnizează  avize este de a desemna un grup de lucru de raportori (în primul rând din rândul membrilor săi), care oferă consultanţă autorităţilor naţionale în pregătirea legislaţiei relevante. După discuţii cu autorităţile naţionale şi părţile interesate din ţara respectivă, grupul de lucru pregăteşte un proiect de aviz care arată dacă textul legislativ în cauză respectă standardele democratice şi la modalităţi de îmbunătăţire, pe baza experienţei în domeniu. Proiectul de aviz este dezbătut şi adoptat de Comisia de la Veneţia în timpul unei sesiuni plenare, de obicei, în prezenţa reprezentanţilor statului solicitant. După adoptare, opinia devine publică şi este transmisă  organismului solicitant.

Instituţiile democratice şi drepturile fundamentale
Acordarea de asistenţă statelor în domeniul constituţional şi legislativ, astfel încât să se asigure funcţionarea democratică a instituţiilor şi respectarea drepturilor fundamentale ale lor, este una din sarcinile principale ale Comisiei de la Veneţia .

Avizele sale , conferinţele , studiile și publicaţiile în acest domeniu se referă la :
         • reformele constituționale ,
         • echilibru și relațiile dintre puteri ,
         • protecția drepturilor omului,
         • situaţii de urgență ,
         • imunitatea parlamentară ,
         • instituțiile ombudsman-ului ,
         • federalismul și regionalismul, 
         • probleme de drept internaţional .
În domeniul drepturilor fundamentale, în plus faţă de protecţia minorităților și interzicerea discriminării , Comisia de la Veneţia , de asemenea, se ocupă cu probleme , cum ar fi libertăţile de conștiință și de religie, de adunare, de expresie și de asociere. De la crearea sa , Comisia de la Veneția a fost activă în domeniul electoral, în special, prin adoptarea de avize cu privire la proiectele de legislație electorală .
Abordare non – directivă

Deşi opiniile sale sunt, în general, reflectate în legislaţia adoptată, Comisia de la Veneţia nu impune soluţiile sale, dar adoptă o abordare non-directivă bazată pe dialog . Din acest motiv, grupul de lucru, ca o regulă, vizitează ţara în cauză şi se întâlneşte cu diferiţii actori politici implicaţi în problema, în scopul de a se asigura de vedere cea mai obiectivă a situaţiei.
Soluţionarea conflictului prin furnizarea de consiliere juridică

Un acord politic de soluţionare a unui conflict ar trebui să fie susţinut de un text juridic viabil. Acesta poate fi, de asemenea, posibil pentru un acord asupra unui text de lege pentru a promova o soluţie politică. Din acest motiv, Comisia de la Veneţia acordă o atenţie deosebită ţărilor care trec prin sau au trecut prin conflicte etno-politice. În acest context , la cererea Uniunii Europene, Comisia de la Veneţia a jucat un rol important în dezvoltarea ţi interpretarea dreptului constituţional pentru Bosnia şi Herţegovina, Macedonia, Serbia şi Muntenegru, precum şi cea a provinciei Kosovo. Aceasta a fost, de asemenea, implicată în eforturile de soluţionare a conflictelor cu privire la statutul Abhaziei şi Osetiei de Sud din Georgia şi Transnistria în Republica Moldova .
Alegeri, referendum şi partide politice
Comisia de la Veneţia a luat de asemenea parte la redactarea textelor legislative în domeniul electoral: exemplul cel mai tipic este cel al Albaniei, în care Comisia a luat parte la procesul de elaborare a legislației electorale din 1997 , 2000 și în 2003. În 1997, Comisia a fost solicitată să scrie un prim proiect de lege electorală pentru Bosnia și Herțegovina. Comisia cooperează strâns cu Biroul pentru Instituții Democratice şi Drepturile Omului ( OSCE / ODIHR ) . Cele mai multe opinii legate de legislația electorală sunt elaborate în comun cu cele două organizaţii .

Printre statele care au cooperat în mod regulat cu Comisia în domeniul electoral , mai pot fi citate țări precum Albania, Armenia , Azerbaidjan, Georgia şi Ucraina. Comisia a fost activă, ocazional, într-o serie de alte state, de exemplu, în cantoanele elvețiene, în Croația, în Republica Moldova, în România şi în "Fosta Republică Iugoslavă a Macedoniei". Comisia de la Veneția are competenţe, de asemenea, cu privire la chestiuni legate de referendum.

Începând cu anul 2002 rolul Comisiei în materie electorală a fost reafirmat prin crearea Consiliului pentru alegeri democratice. Mai mult decât atât, activitățile sale includ seminarii, ateliere de formare şi misiuni de asistenţă. În scopul de a da legislaţiei electorale anumită stabilitate și pentru a promova construirea unei patrimoniului electoral european, Comisia de la Veneția şi Consiliul de Alegeri Democratice au dezvoltat principiile patrimoniului electoral european, în special, prin elaborarea "Codului de bune practici în materie electorală" , care este completat de alte documente de referinţă
.
Consiliul pentru Alegeri Democratice

Consiliul pentru alegeri democratice este responsabil de analiza proiectelor de avize și studii ale Comisiei de la Veneția în domeniul electoral înainte de depunerea acestora în cadrul sesiunii plenare .

Rolul Consiliului pentru alegeri democratice este de a asigura cooperarea în domeniul electoral dintre Comisia de la Veneţia ca un organism juridic și Adunarea Parlamentară și Congresul Autorităţilor Locale şi Regionale al Consiliului Europei, ca organisme politice responsabile de alegeri observare , în scopul de a promova valorile comune europene în acest domeniu şi principiile patrimoniului electoral european.

Consiliul pentru Alegeri Democratice (CDE) este alcătuit din reprezentanţi ai Comisiei de la Veneția, Adunării Parlamentare şi Congresul Autorităţilor Locale şi Regionale al Consiliului Europei. Acesta a încurajat , de asemenea, Parlamentul European, Comisia Europeană, Oficiul pentru Instituţii Democratice și Drepturile Omului şi, de asemenea, Adunarea Parlamentară a Organizaţiei pentru Securitate şi Cooperare în Europa ( OSCE), de a participa la activitatea sa în calitate de observator. 
    Membrii Consiliul pentru Alegeri Democratice ( CDE ) ai Comisiei de la Veneția:

Dl. Jean - Claude Colliard ( vicepreşedinte )
Dl. Srdjan Darmanovic
Dl. Oliver KASK
Dl. Peter PACZOLAY

Membrii supleanţi:
Dna. Maria del Carmen ALANIS FIGUEROA
Dna. Paloma BIGLINO CAMPOS
Dl. Paul CRAIG
Dl. Aivars ENDZINS

Adunarea Parlamentară a Consiliului Europei:

membri
Dna. Josette Durrieu Comisia pentru afaceri politice şi democrație
Dl. Andreas GROSS, Comisia pentru afaceri juridice şi drepturile omului (preşedinte )
Dna. Marietta de POURBAIX - LUNDIN, Comitetul de Monitorizare

Membrii supleanţi:
Dna. Tinatin Khidasheli, Comisia pentru afaceri politice şi democraţie
Dl. Jordi XUCLA , Comitetul de Monitorizare


Congresul Autorităţilor Locale şi Regionale al Consiliului Europei ( CPLRE )

membri:
Dl Jos WIENEN , Camera de autorităţile locale
Dna Gudrun Mosler - TORNSTROM , Camera Puterilor Locale și Regionale

Membri supleanţi:
DnaPearl PEDERGNANA , Camera de autorităţile locale
Dna Valentina ROSSI , Camera Puterilor Locale şi Regionale
Comisia de la Veneţia identifică şi dezvoltă standarde în materie de alegeri prin:
Coduri de bună practică privind alegerile, cu privire la referendumuri şi la partidele politice;

Opiniile - mai ales comune cu OSCE / ODIHR - pe legislaţia electorală

Ateliere de lucru pentru Comisiile Electorale Centrale (CEC ) 

Misiuni de asistenţă pentru Comisiile Electorale Centrale (CEC)  şi consultanţă juridică la Adunarea Parlamentară a Consiliului Europei ( APCE )

 " Vota
 " baza de date a legislaţiei electorale.
Avize amicus curiae şi studii
La cererea unei instanţe constituţionale sau Curţii Europene a Drepturilor Omului, Comisia poate furniza, de asemenea, avize amicus curiae, nu cu privire la constituţionalitatea actului respectiv, dar pe probleme de drept constituţional comparat  şi de drept internaţional. De asemenea, Comisia cooperează cu mediatorii prin opinii ombud amicus în ceea ce priveşte, în principal, legislaţia care guvernează activitatea lor .
Comisia de la Veneţia se ocupă cu teme generale în materie electorală . În afară de "Codul de bune practici în materie electorală
", Comisia a elaborat, de exemplu, un studiu comparativ cu privire la referendum în Europa, rapoarte cu privire la restricţiile privind dreptul de vot (în legislaţia naţională şi în conformitate cu Convenţia Europeană a Drepturilor Omului) şi un raport privind normele electorale şi acţiuni  pentru participarea minorităţilor naţionale în procesul de luare a deciziilor în ţările europene. În martie 2007 a ​​adoptat un Cod de bune practici pentru referendumuri
, care este echivalentul a Codului de bune practici în materie electorală adaptate la referendumuri.

În cadrul activităţii sale privind participarea persoanelor aparţinând minorităţilor naţionale în viaţa publică, Comisia de la Veneţia a adoptat un document privind " legea electorală şi minorităţile naţionale ". 
Acest text subliniază faptul că doar câteva state prevăd normele specifice privind reprezentarea minorităţilor în organele alese. Analiza privind participarea persoanelor aparţinând minorităţilor naţionale în organele alese şi, mai precis în parlamentele naţionale, implică examinarea generală a legii electorale şi, în special, a sistemelor electorale privind reprezentarea grupurilor politice.

Participarea membrilor minorităţilor naţionale în viaţa publică prin organe alese, nu rezultă atât de mult din aplicarea normelor specifice minorităţilor, ci prin punerea în aplicare a regulilor generale ale dreptului electoral, ajustate, dacă este necesar, pentru a creşte şansele de succes pentru candidaţii aparţinând unor astfel de minorităţi .

Comisia de la Veneţia a redactat, de asemenea, alte câteva studii pe teme generale, cum ar fi standardele electorale, sisteme electorale, votul electronic şi la distanţă, precum şi crearea unei baze de date, inclusiv, printre altele, legislaţia electorală a statelor membre ale Consiliului Europei. Comisia de la Veneţia adoptă în mod regulat opinii în domeniul electoral. În 2006, ea a adoptat avize cu privire la legea electorală din Armenia, Belarus, Croaţia, Georgia şi Serbia. Marea majoritate a opiniilor sunt pregătite în comun cu OSCE / ODIHR.

În ceea ce priveşte minorităţile naţionale, Comisia de la Veneţia a dat publicităţii avizul său asupra proiectului Legii privind Statutul minorităţilor naţionale din România (Opinion no. 345/2005, CDL-AD 2005 026
), aviz ce a fost adoptat official de către Comisie la cea de-a 64-a sesiune plenară a sa, ţinută la Veneţia între 21-22 Octombrie 2005.

Comisia a recomandat introducerea unor elemente lămuritoare în proiectul de lege a statutului minorităţilor, arăâind că documentul conţine o serie de neclarităţi şi condiţii care sunt de natură să restricţioneze, printre altele, libertatea de asociere. Principala problemă semnalată de Comisia de la Veneţia provine chiar din definiţia "minorităţii naţionale". Comisia a arătat că lista celor 20 de comunităţi care pot fi considerate minorităţi naţionale şi care a fost inclusă în proiectul de lege este prea strictă şi ar putea împiedica alte grupuri să acceadă la acest statut, chiar dacă în timp acestea ar reuşi să respecte toate elementele din definiţie.

Comisia de la Veneţia recunoaşte că Legea fundamentală a României sugerează ca protecţia minorităţilor poate fi acordată numai cetăţenilor români, dar apreciază că aceste lucru nu se justifică din perspectiva drepturilor culturale şi educationale. În legătură cu celalalt aspect al folosirii publice a limbilor materne, şi anume cunoaşterea lor în instituţiile administraţiei publice, proiectul legislativ prevede necesitatea de a asigura pregătirea  funcţionarilor publici, dar şi posibilitatea de a recurge la traducători autorizaţi.
 Referindu-se la protecţia juridică a drepturilor prevăzute de proiectul legii statutului, Comisia de la Veneţia a cerut includerea unor garanţii suplimentare privind controlul judiciar şi solutiile legale. Problema participării efective a persoanelor aparţinând minorităţilor naţionale la viaţa culturală, economică şi socială şi la treburile publice este considerată de Comisie o altă chestiune
problematică, pentru că nu se poate stabili dacă actualul cadru instituţional este de natură să asigure participarea efectivă, în absenţa unei monitorizări aprofundate a situaţiei.
Tot în ceea ce priveşte România, Comisia Europeana pentru Democratie prin Drept (Comisia de la Venetia) a adoptat la 14 decembrie 2012 un aviz cu privire la măsurile luate de Guvernul si Parlamentul Romaniei în ceea ce priveste unele instituţii ale statului, printre care Curtea Constituţională
.
Avizul adoptat se referă cu precădere la ordonanţa de urgenţă pentru amendarea Legii nr.47/1992 privind organizarea şi funcţionarea Curţii Constituţionale, precum şi la ordonanţa de urgenţă pentru amendarea Legii nr. 3/2000 privind organizarea referendumului.

În ceea ce priveste setul de propuneri de revizuire a Constituţiei României, acesta include următoarele:
- regimul ordonanţelor de urgenţă, cu privire la care Comisia de la Veneţia constată că acest instrument a fost utilizat în mod abuziv de guvernul anterior - 140 de ordonanţe de urgenţă fiind adoptate în 2011 - şi în privinţa cărora se recomandă, ca soluţii alternative, accelerarea procedurii legislative şi consolidarea utilizării ordonanţelor simple, pe baza de delegare legislativă
;
- procedura suspendării preşedintelui României, cu privire la care Comisia de la Venetia propune să fie transformată într-o procedură de răspundere juridică, iniţiată de Parlament;
- instituţia Avocatului Poporului, cu privire la care Comisia recomanda ca principalele elemente ale statutului şi competenţele cele mai importante să fie reglementate în Constituţie;
- clarificarea departajării compeţentelor primului-ministru şi preşedintelui, în special în ceea ce priveşte politica externă şi în relaţia cu Uniunea Europeană.
Aşa cum a mai statuat pentru România (în 2002, 2009), Comisia de la Veneţia consideră că reglementarea unor proceduri de revizuire constituţională mai complexe decât procedurile instituite pentru modificarea legislaţiei ordinare reprezintă un principiu important al constituţionalismului democratic, care conferă procesului decizional stabilitate politică, legitimitate, eficienţă şi calitate, asigurând, în acelaşi timp, protecţia drepturilor şi intereselor minorităţii politice
.

▪ Obţinerea echilibrului între rigiditatea relativă şi flexibilitatea constituţiilor permite realizarea reformelor, fără subminarea stabilităţii constituţionale, a predictibilităţii şi a protecţiei drepturilor fundamentale. 

▪ Comisia consideră că “principala arenă” a desfăşurării procedurilor de revizuire constituţională trebuie să fie parlamentul naţional, instituţia “cea mai bine plasată” pentru dezbaterea şi examinarea proiectelor de revizuire. 


▪ O procedură de amendare corespunzătoare presupune (i) o majoritate calificată în parlament şi (ii) stabilirea anumitor termene, care să permită existenţa unei perioade de dezbatere şi reflecţie.

▪ Referendumul popular având ca subiect revizuirea constituţională trebuie organizat numai în condiţiile legale stabilite. Referendumul nu trebuie transformat într-un instrument de eludare a procedurilor parlamentare sau de subminare a principiilor şi drepturilor democratice fundamentale.  

▪ În elaborarea prevederilor referitoare la revizuirea constituţională, trebuie conştientizate efectele potenţiale ale acestora, ceea ce necesită atât o analiză generală şi comparativă, cât şi o bună cunoaştere a contextului constituţional şi politic naţional.


Regulile şi procedurile privind revizuirea constituţională trebuie să fie cât mai clare şi simple, pentru a nu provoca controverse asupra conţinutului lor.


Reforma constituţională necesită o dezbatere publică  deschisă şi liberă, precum şi suficient timp pentru analizarea profundă a problemelor.
▪ Modificările constituţionale trebuie adoptate prin revizuire formală, respectându-se procedurile democratice prevăzute în constituţie şi nu pe cale informală. În cazul unor modificări constituţionale informale (nescrise), se recomandă confirmarea acestora prin amendare formală subsecventă.


▪ Constituţiile care la origine au fost adoptate de regimuri nedemocratice trebuie deschise dezbaterii democratice, reevaluării şi unei amendări flexibile relative.


▪ Amendamentele constituţionale care întăresc poziţia executivului trebuie supuse unei examinări speciale, iar cele care permit extinderea mandatului deţinătorilor unor funcţii înalte de conducere trebuie să îşi producă efectele asupra viitorilor titulari.


▪ Prevederile şi principiile constituţionale care nu sunt supuse revizuirii trebuie interpretate şi aplicate în mod restrictiv. 

▪ Controlul jurisdicţional al amendamentelor articolelor constituţionale nerevizuibile trebuie reglementat cu prudenţă şi înţelepciune, instituindu-se o limită în aprecierea – de către organul jurisdicţional - a legiuitorului constituţional naţional.  

